**Αθήνα:** 19.03.2025

**Αρ. Πρωτ.:** 336

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Για τις ελλείψεις προσωπικού στο 1ο Ειδικό Δημοτικό Καλλιθέας: Έγγραφο προς το υπουργείο Παιδείας**

Επιστολή προς τον νέο υφυπουργό Παιδείας Κ. Βλάση απέστειλε η ΕΣΑμεΑ, αναφορικά με το ζήτημα της επαρκούς στελέχωσης του 1ου Ειδικού Δημοτικού Καλλιθέας, μετά την ανακοίνωση του ΔΣ του Συλλόγου Γονέων και Κηδεμόνων του σχολείου.

Στην επιστολή της η ΕΣΑμεΑ ζητά την απαραίτητη επαρκή στελέχωση του σχολείου καθώς η ανακοίνωση του Συλλόγου τονίζει ότι «τρεις μήνες πριν το τέλος της σχολικής χρονιάς το σχολείο έχει έναν(1) λογοθεραπευτή, έναν(1) εργοθεραπευτή και έναν (1) φυσικοθεραπευτή, για 62 παιδιά», ενώ παράλληλα δεν υπάρχει η δυνατότητα ολοήμερου για την συντριπτική πλειοψηφία των μικρών μαθητών. Ο Σύλλογος καταγγέλλει ότι όλα τα παιδιά έχουν ανάγκη λογοθεραπείας και εργοθεραπείας και πολλά από αυτά και φυσικοθεραπείας και το υπάρχον προσωπικό μπορεί να καλύψει μόλις 1 θεραπεία το μήνα για κάθε παιδί.

Η ΕΣΑμεΑ ζητά από το υπουργείο ενημέρωση σχετικά με τις ενέργειες στις οποίες θα προβεί ώστε οι μαθητές και οι μαθήτριες του 1ου Ειδικού Δημοτικού Καλλιθέας να μπορούν να καλύψουν όλες τις ανάγκες τους σε θεραπείες και να έχουν τη δυνατότητα ολοημέρου, με την απαραίτητη στελέχωση του σχολείου.

**Η επιστολή επισυνάπτεται.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |